Suchinthana/ta-wikipedia huggingface dataset:
மிக்-15

மிக்-15 (Mikoyan-Gurevich MiG-15; (; நேட்டோ பெயர்: "Fagot") என்பது மிக்கோயன் நிறுவனத்தினால் சோவியற் ஒன்றியத்திற்காக தயாரிக்கப்பட்ட தாக்குதல் வானூர்தி. மிக்-15 அதிகம் உற்பத்தி செய்யப்பட்ட வானூர்திகளில் ஒன்றாக உள்ளது. இது 12,000 உற்பத்தி செய்யப்பட்டதுடன், வெளிநாடுகளுக்கு அனுமதி பத்திரத்தின் கீழ் உற்பத்தி செய்யப்பட்டவற்றுடன் மொத்தமான 18,000 இற்கு மேல் உற்பத்தி செய்யப்பட்டன. கொரியப் போரில் சிறப்பான வானூர்தியான அமெரிக்கத் தயாரிப்பான எப்-86 சபருடன் மிக்-15 குறிப்பிடப்பட்டதுடன், எப்போதும் சிறந்த சண்டை வானூர்திகளில் ஒன்றாகவும் கருதப்படுகிறது.

உசாத்துணை

வெளி இணைப்புகள்

 Noland,David. Fighter Planes: MiG-15. The Air Power of the Evil Empire
 The Mikoyan MiG-15 at Greg Goebel's AIR VECTORS
 Warbird Alley: MiG-15 page- Information about privately owned MiG-15s
 MiG-15 in Korea
 MiG-15 Fagot at Global Security.org
 MiG-15 Fagot at Global Aircraft
 MiG-15 Fagot at FAS
 Cuban MiG-15
MiG Alley USA, Aviation Classics, Ltd Reno, Nevada 
Collection of MiG-15 photos on Geolocation.ws

மிகோயன் போர் வானூர்திகள்
அகில உலக கிருஷ்ண பக்திக் கழகம், பெங்களூரு

ஸ்ரீ இராதா கிருஷ்ணா கோயில் (கன்னடம்- ಶ್ರೀ ರಾಧಾ ಕೃಷ್ಣ ಮಂದಿರ), கருநாடகத்தின் வடக்கு பெங்களூருவில் உள்ள இராசாசி நகரத்தில் அமைந்துள்ளது. இது உலகத்திலுள்ள பெரிய அகில உலக கிருஷ்ண பக்திக் கழகக் கோயில்களில் ஒன்றாகும். ராதையின் பக்தர்களும் கிருட்டிணனின் பக்கத்தர்களும் வழிபாடும் இக்கோயிலானது, 1997 ஆம் ஆண்டு சங்கர் தயால் சர்மாவால் தொடங்கப்பட்டது. இக்கோவில், மது பண்டிட் தாசா என்பவரால், பக்திவேதாந்த சுவாமி பிரபுபாதாவின் ஆசிர்வாதத்துடன் கட்டி முடிக்கப்பட்டது.

அமைவிடம்  
இக்கோயிலானது ஹரே கிருஷ்ணா மலையில் அமைந்துள்ளது.

வரலாறு 
1976 ஆம் ஆண்டுகளில், இந்தியாவின் பல்வேறு பகுதிகளில் இருந்த பக்தர்கள் இஸ்கானின் நடவடிக்கைகளை தென்னிந்தியாவிலுள்ள பெங்களூரு, ஹூப்ளி, சென்னை உள்ளிட்ட இடங்களுக்கு பரப்பிவந்தனர். சங்கீர்த்தனைகளை தெருக்களிலும், வாழ்நாள் உறுப்பினர்களை சேர்ப்பதிலும், வீடுகளில் கூட்டங்களை ஒருங்கிணைப்பதும், பந்தல்கள் போட்டு கூட்டங்களை நடத்தியும் வந்தனர்.  மே 1997-ல், பெங்களூரு இஸ்கான் கோயிலை சயபதாகா சுவாமி மற்றும் இந்தியாவின் ஒன்பதாவது குடியரசுத்தலைவர் சங்கர் தயால் சர்மாவால் தொடங்கப்பட்டது.

அவதாரங்கள் 
பெங்களூரு இஸ்கானில் ஆறு அவதாரங்கள் உள்ளது.

 முதன்மைக் கடவுள் ராதா-கிருட்டிணன்
 கிருட்டிண பலராமன்
 நித்தை கவுரங்கா (சைதன்யர்).
 ஸ்ரீனிவாசா கோவிந்தா ( வெங்கடாசலபதி ).
 பிரகலாதன் நரசிம்மர் 
  ஸ்ரீல பிரபுபாதா

வழிபாட்டு நேரம் 
இக்கோயிலானது காலை 4:15 முதல் 5:15 வரையிலும் மங்கள் ஆரத்திக்காகவும், துளசி, நரசிம்ம ஆரத்தி, சுப்ரபாதத்திற்காகவும், 5:15 முதல்7:15 வரை ஜபத்திற்காகவும், மதியம் 1:00 வரையிலும், மாலை 4:15 முதல் 8:20 வரையிலும்  திறந்திருக்கும்.

சமூக சேவை 
இலவசமாக உணவு வழங்கப்படுகிறது. அட்சய பாத்திரம் அறக்கட்டளை திட்டம் இக்கோயில் உறுப்பினர்களால் துவங்கப்பட்டதாகும்.

படக்காட்சியகம்

வெளி இணைப்புகள் 

The official website of Srila Prabhupada's ISKCON Bangalore.
The journal of the Hare Krishna Movement. 
News & views of the Hare Krishna Movement. 
BangaloreTourism.org: ISKCON, Bangalore.
Akshaya Pātra USA | Unlimited food for education. 
ISKCON Truth | Website publishing the hidden stories of ISKCON.

மேற்கோள்கள் 

பெங்களூரில் உள்ள சுற்றுலாத் தலங்கள்
இந்து சமய அமைப்புகள்
கர்நாடகாவில் உள்ள கிருஷ்ணர் கோயில்கள்
1746

1746  (MDCCXVI) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டு ஆகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு புதன்கிழமையில் ஆரம்பமானது.

நிகழ்வுகள் 
 சூன் 16 - பியசென்சாவில் ஆத்திரியப் படைகள் பிரெஞ்சு எசுப்பானியப் படையினரைத் தோற்கடித்தனர்.
 ஆகஸ்டு 18 - இசுக்கொட்டியக் கிளர்ச்சியாளர்கள் இருவருக்கு, கில்மார்னொக் இளவரசர், பால்மெரினொக் பிரபு, இலண்டன் கோபுரத்தில் தலை வெட்டப்பட்டு மரணதண்டனை நிறைவேற்றப்பட்டது.
 அக்டோபர் 28 - பெருவில் இடம்பெற்ற பெரும் நிலநடுக்கத்தில் தலைநகர் லிமா அழிவுற்றது.

தேதி அறியப்படாதவை
 முதலாம் கர்நாடகப் போர் ஆரம்பம்.
 மதராஸ் சண்டை: பிரித்தானியரிடம் இருந்து பிரான்சியப் படையினர் மதராசு நகரைக் கைப்பற்றினர்.

பிறப்புகள்
 ஜனவரி 12 - யொகான் ஹைன்ரிக் பெஸ்டலோசி, சுவிசு கல்வியாளர் (இ. 1827)
 மார்ச் 30 - பிரான்சிஸ்கோ கோயா, எசுப்பானிய ஓவியர் (இ. 1828)

1746 நாட்காட்டி

மேற்கோள்கள்
எப்-4 பன்டெம் II

எப்-4 பன்டெம் II அல்லது மக்டொனல் டக்ளஸ் எப்-4 பன்டெம் II (McDonnell Douglas F-4 Phantom II) என்பது ஐக்கிய அமெரிக்க வான்படைக்காக மக்டொனல் டக்ளஸ் நிறுவனத்தினால் தயாரிக்கப்பட்ட ஒன்றன்பின் ஒன்றான இரட்டை இருக்கை, இரட்டைப்பொறி, எல்லா காலநிலைக்குமான, நீண்ட தூர ஒலியைவிட வேகமான தாரை இடைமறிப்பு/தாக்குதல்-குண்டுவீச்சு வானூர்தி ஆகும். ஐக்கிய அமெரிக்க வான்படைச் சேவையில் 1960 இல் முதன்முதலாக சேர்த்துக்கொள்ளப்பட்டது. இது ஐக்கிய அமெரிக்க ஈரூடகப் படைப்பிரிவு சேவையிலும் சேர்த்துக் கொள்ளப்பட்ட இது மத்திய 1960 களில் வான் பிரிவின் முக்கிய பகுதியாக மாறியது.

உசாத்துணைகள்

வெளி இணைப்புகள்

 F-4 Phantom II history page on Boeing.com

அமெரிக்கப் போர் வானூர்திகள்
உருபீடியம் ஐதராக்சைடு

ருபீடியம் ஐதராக்சைடு (Rubidium hydroxide) என்பது RbOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு ருபீடியம் மற்றும் ஒரு ஐதராக்சைடு அயனிகள் சேர்ந்து உருவாகும் இச்சேர்மம் ஒரு வலிமையான காரத் தன்மையுள்ள வேதிப்பொருளாகவும் மற்றும் ஒரு வலிமையான காரமாகவும் இருக்கிறது.

ருபீடியம் ஐதராக்சைடு இயற்கையில் தனித்துக் கிடைப்பதில்லை. ஆனால் ருபீடியம் ஆக்சைடை தொகுப்பு வினைக்கு உட்படுத்தி ருபீடியம் ஐதராக்சைடு தயாரிக்கலாம். சில விநியோகிப்பாளர்கள் ருபீடியம் ஐதராக்சைடின் நீர்த்தக் கரைசலை ருபீடியம் ஐதராக்சைடு என்ற பெயரில் வழங்கி வருகிறார்கள்.

ருபீடியம் ஐதராக்சைடு மிகவும் அரிப்புத் தன்மை மிகுந்த வேதிப்பொருளாகும். இக்காரத்தைப் பயன்படுத்துகையில் கைககள், கண், முகம் முதலானவற்றைப் பாதுக்காக்கும் வகைகள் கையுறைகள் முகமுடிகள் அணிவது அவசியமானதாகும்.

தயாரிப்பு 
ருபீடியம் ஆக்சைடில் உள்ள ஆக்சைடை தண்ணீரில் கரைக்கும் தொகுப்பு வினை வழியாக ருபீடியம் ஐதராக்சைடைத் தயாரிக்கலாம்.

Rb2O (s) + H2O (l) → 2 RbOH (aq)

சில விநியோகிப்பாளர்கள் ருபீடியம் ஐதராக்சைடின் 50 சதவீத  நீர்த்தக் கரைசலை அல்லது 99 சதவீத அளவிலுள்ள நீர்த்த கரைசல் வரை 5 இன் மடங்குகளில் தயாரித்து விற்பனை செய்கின்றனர்.

பயன்கள் 
ருபீடியம் ஐதராக்சைடு அரிதாகவே தொழிற்சாலைகளில் பயன்படுத்தப்படுகிறது. ஏனெனில் இதைவிடப் பாதுகாப்பான முறையில் இதன் செயல்பாடுகள் அனைத்தையும் சோடியம் ஐதராக்சைடும் பொட்டாசியம் ஐதராக்சைடும் வழங்கி விடுகின்றன.

ருபீடியம் ஐதராக்சைடு முக்கிய அறிவியல் ஆய்வுகளில் பயன்படுத்தப்படுகிறது. ருபீடியம் விலை மதிப்பு மிக்கது என்பதால் பெரும்பாலும் ருபீடியத்தை வீணாக்குவதை தவிர்க்க்கும் நோக்கில் மிக அரிதாக பதிலியாகவே இதைப் பயன்படுத்துவார்கள். உதாரணமாக, பட்டாசுத் தொழிலில் ஊதா நிறம் வேண்டுமிடங்களில் தூய்மையான ருபீடியத்திறகுப் பதிலாக ருபீடியம் ஐதராக்சைடு பயன்படுத்தப்படுகிறது.

மேற்கண்ட காரணங்களால் ருபீடியம் ஐதராக்சைடு தொழிற்சாலைகளில் அரிதாகப் ப்யன்படுத்தப்பட்டாலும் மற்ற ருபீடியம் சேர்மங்கள் தயாரிக்கப்படுகையில் இது இடைநிலைச் சேர்மமாக உருவாவதால் முக்கியத்துவம் பெறுகிறது. இயற்கையில் தோன்றும் ருபீடியம் ஆக்சைடை நீரில் கரைத்து கரையக்கூடிய ருபீடியம் ஐதராக்சைடு தயாரிக்கப்படுகிறது.

முன்பதுகாப்பு 
ருபீடியம் ஐதராக்சைடு மிகவும் அரிப்புத் தன்மை மிகுந்த வேதிப்பொருளானதால் இதைப் பயன்படுத்துகையில் தோலில் புண் முதலிய காயங்கள் ஏற்படும் வாய்ப்புகள் அதிகம். எனவே போதுமான முன்பாதுகாப்பு நடவடிக்கைகளுடன் இச்சேர்மத்தைக் கையாளவேண்டும்.
ஆய்வகங்களில் உரிய மேலாடை கையுறை, முகமுடி போன்ற பாதுகாப்பு சாதங்களைப் பயன்படுத்துவது ருபீடியம் ஐதராக்சைடின் எதிர்பாராத விபத்துகளில் இருந்து காப்பாற்றும்.
 
நீருள்ள குடுவையில் ருபீடியம் ஐதராக்சைடை மெல்ல மெல்ல கவனமாக ஊற்றுவதன் மூலம் நீர்த்த கரைசலாக அதை மாற்றலாம்.
மேலும் இச்சேர்மம் ஈடுபடும் வேதிவினைகள் வெப்ப உமிழ் வினைகளாக இருப்பதால் அதிக அளவு வெப்பம் வெளியிடப்படும் காரணத்தல் கலன்கள் வெடிக்க நேரிடும் என்பதையும் கவனத்திற்கொண்டு கரைசலை தேவையான எல்லைக்கு மேல் கொதிக்க விடுவதையும் தவிர்க்க வேண்டும்.

இவற்றையும் காண்க 
பொட்டாசியம் ஐதராக்சைடு
சோடியம் ஐதராக்சைடு
ருபீடியம்

மேற்கோள்கள் 

 

உருபீடியம் சேர்மங்கள்
ஐதராக்சைடுகள்
காரங்கள்
ருபீடியம் தெல்லூரைடு

ருபீடியம் தெல்லூரைடு (Rubidium telluride) என்பது Rb2Te என்ற மூலக்கூற்று வாய்ப்பாடு கொண்ட மஞ்சளும் பச்சையும் கலந்த நிறத்தில் காணப்படும் ஒரு கனிம வேதியியல் சேர்மமாகும். இது 775 0 அல்லது 880 0 செல்சியசு வெப்பநிலையில் உருகத் தொடங்குகிறது. (இவ்விரண்டு விதமான முடிவுகளும் பதிவு செய்யப்பட்டுள்ளன.) இச்சேர்மம் பரவலாக அறியப்படாத காரணத்தால் போதுமான கவனம் பெறாமல் உள்ளது.

மற்ற கார உலோக சால்கோகெனைட்டுகள் போலவே இதுவும் திரவ அமோனியாவில் உள்ள தனிமங்களில் இருந்து தயாரிக்கப்படுகிறது.

மேற்கோள்கள்

வெளி இணைப்புகள் 
 
 

தெலூரியம் சேர்மங்கள்
உருபீடியம் சேர்மங்கள்
கனிம வேதியியல் சேர்மங்கள்
புளோரைட்டு படிகக் கட்டமைப்பு
பாரதிய ஆய்வு மையம்

பாரதிய ஆய்வு மையம் (Bharatiya Vichara Kendra), இந்துத்துவா கருத்தியல் கொண்ட சங்கப் பரிவாரின் ஒரு அமைப்பாகும். இந்திய நாட்டின் மறு கட்டமைப்புக்கான ஆய்வு மையமாக பாரதிய ஆய்வு கேந்திரத்தை பி. பரமேஷ்வரன் தலைமையில் 1982ல் திருவனந்தபுரத்தில் தத்தோபந்த் பாபுராவ் தெங்காடியால் துவக்கி வைக்கப்பட்டது. இவ்வமைப்பு 13 நவம்பர் 1991ஆம் ஆண்டில் அரசிடம் பதிவு செய்துள்ளது.

பணிகள்
மாநில மற்றும் தேசிய அளவிலான முக்கிய பிரச்சனைகள் குறித்து,  பலதரப்பட்ட அறிஞர்களின் தலைமையில், பல தலைப்புகளில் கருத்துப் பட்டறைகளும், சொற்பொழிவுகளும்  தொடர்ந்து நடத்தி வருகிறது.

சமசுகிருதம், யோகா மற்றும் பகவத் கீதை போன்றவற்றை மக்களிடையே பரப்ப  நடவடிக்கைகளை மேற்கொண்டு வருகிறது..

அங்கீகாரம் மற்றும் இணைப்புகளும்
பாரதிய ஆய்வு மையத்தில் செயல்படும் பாரதீய சிறப்பு ஆய்வு நிறுவனத்தை மகரிஷி தயானந்த சரசுவதி பல்கலைக்கழகம் மற்றும் அஜ்மீர் பல்கலைக்கழகம், இதனை ஒரு ஆய்வு மையமாக அங்கீகரித்ததுடன், தங்களின் ஒரு இணைப்பு மையமாக கொண்டுள்ளது. மேலும் இந்திராகாந்தி தேசிய திறந்தவெளி பல்கலைக் கழகம், தனது கிளையை பாரதிய சிறப்பு ஆய்வு மையத்தில் 2007ஆம் ஆண்டில் தொடங்கியுள்ளது. இவ்வாய்வு மையத்தில் முதுநிலை வணிக நிர்வாகவியல் மற்றும் வணிக நிதி நிர்வாகம்  படிப்புகள் தொடங்கியுள்ளது.

வெளியீடுகள்

மலையாளத்திலும் ஆங்கிலத்திலும்  பிரகதி  எனும் காலாண்டு ஆய்வு இதழை 1979 முதல் வெளியிட்டு வருவதுடன் பல நூல்களையும் வெளியிட்டுள்ளது.

மேற்கோள்கள்

வெளி இணைப்புகள்

இந்து சமய அமைப்புகள்
ராஷ்டிரிய சுயம்சேவாக் சங்கத்தின் துணை அமைப்புகள்
மகாலட்சுமி, மும்பை

மகாலட்சுமி, மும்பை (Mahalaxmi, Mumbai) என்ற இடம்  மும்பைக்குள் இருக்கும் மும்பைக்கு அடுத்துள்ள ஒரு பகுதியாகும். இதைத் தவிர, மும்பையில் உள்ள ஒரு புறநகர் தொடர்வண்டி நிலையத்தின் பெயராகவும் மகாலட்சுமி உள்ளது.

வரலாறு 

மும்பையில் உள்ள மிகப் பிரபலமான கோயில்களில் ஒன்று மகாலட்சுமி கோயில் ஆகும்.1785 ஆம் ஆண்டில் கட்டப்பட்ட இக்கோயில், ஓரண்பை வேலார்டு கட்டிடத்துடன் ஏதோவகையில் தொடர்பு கொண்டிருப்பதாகக் கருதப்படுகிறது. அங்கிருந்த கடல் அரிப்புத் தடுப்புச்சுவர் வெளிப்படையாக இரண்டு முறை காரணமேதுமில்லாமல் சரிந்து விழுந்தது. அதன் கட்டுமானப் பிரிவின் தலைமைப் பொறியாளர் பதேர் பிரபு தன் கனவில் மும்பையின் வோர்லிக்கு அருகில் கடலில் லட்சுமி சிலை ஒன்று இருப்பதைக் கண்டார். அதைத் தொடர்ந்து சிலை தேடி கண்டறியப்பட்டு அவ்விடத்தில் அதற்காக ஒரு கோயிலும் கட்டப்பட்டது. இதன்பின்னர், வேலார்டில், கடலரிப்புத் தடுப்புச் சுவர்கள் எந்த சிக்கலும் இல்லாமல் கட்டி முடிக்கப்பட்டன.  தொடர்ந்து இப்பகுதியில் மகாலட்சுமி குதிரைப் பந்தய வெளி ஒன்றும் கட்டப்பட்டது.

மேற்கோள்கள்

வெளி இணைப்புகள் 

The Online mandir of Mahalakshmi 

மும்பை
குரு சிஷ்யன் (2010 திரைப்படம்)

குரு சிஷ்யன் (Guru Sishyan) என்பது 2010 ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், சுந்தர் சி. ஆகியோர் முக்கிய கதாபாத்திரங்களில் நடித்தனர். இத்திரைப்படத்திற்கு தீனா இசையமைத்திருந்தார். 1988 ஆம் ஆண்டு இதே பெயரில் வெளியான திரைப்படத்திலிருந்து தலைப்பு எடுக்கப்பட்டது. இப்படம் குரு சிஷ்யுலு என்ற பெயரில் தெலுங்கில் மொழிமாற்றம் செய்யப்பட்டது.

நடிகர்கள் 
 சத்யராஜ் - குரு மூர்த்தி 
 சுந்தர் சி. - ஈட்டி 
 சுருதி பிரகாஷ் - காயத்ரி 
 சந்தானம் 
 சரண்யா பொன்வண்ணன்
 ராஜ்கபூர்
 ஷகிலா
 கிரண் ராத்தோட் - குத்துப் பாடலில் 
 நமிதா - அனிதா (சிறப்புத் தோற்றம்)

மேற்கோள்கள்

வெளி இணைப்புகள் 
 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
சந்தானம் நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
ராம ஜென்மபூமி அறக்கட்டளை

ராம ஜென்மபூமி அறக்கட்டளை என்பது இந்தியாவின் உத்தரப் பிரதேசம் மாநிலம், அயோத்தி நகரத்தில் அமைந்த, ராமர் பிறந்த பூமியில், மீண்டும் இராமருக்கு கோயில் எழுப்பவதே நோக்கமாகக் கொண்டு, விசுவ இந்து பரிசத்தால் 25 சனவரி 1993இல் துவக்கப்பட்டது.  
இராமச்சந்திர தாஸ் பரமஹன்ஸ் (1913-2003) என்பவர் இவ்வறக்கட்டளையின் தலைவராக செயல்பட்டவர்.
துணைத்தலைவராக இருந்த மஹந்த் நிருத்ய கோபால் தாஸ் தற்போது இவ்வமைப்பின் தலைவராக உள்ளார்.
 
அயோத்தி நகருக்கு வெளியே கரசேவபுரம் எனும் தற்காலிக நகரை உருவாக்கி, நாடு முழுவதிலிருந்து வந்திருந்த கரசேவகர்கள் மற்றும் கட்டிடக் கலைஞர்களைக் கொண்டு இராமர் கோயில் கட்டுவதற்கான தூண்கள், சிலைகள் போன்ற கட்டுமானப் பொருட்கள் உருவாக்கி வைத்துள்ளனர்.

பின்னணி 
அயோத்தி, ராம ஜென்மபூமியில் 16ஆம் நூற்றாண்டு வரை  இராமர் கோயில் இருந்ததென்றும், பின்பு அவ்விடத்தில் இருந்த ராமர் கோயிலை இடித்து விட்டு, பாபரின் படைத்தலைவர் பாபர் பெயரில் ஒரு மசூதி கட்டுவித்தார் என்று கருதப்பட்டு வந்தது.

இந்திய விடுதலைக்குப் பிறகு 1948 ஆண்டு முதல் பாபர் மசூதி வளாகம் பூட்டப்பட்டு, 1989 வரை இந்த நிலையே தொடர்ந்தது. 1949ல் பாபர் மசூதியினுள் ராமர் மற்றும் சீதையின் சிலைகள் நிறுவப்பட்டு பூசைகள் நடந்தன. 1989ல் அலகாபாத் உயர் நீதிமன்றம் ராமர் சிலைக்கு பூஜை செய்ய சட்டபூர்வமாக அனுமதி வழங்கியது. இதை முன்னிட்டு முஸ்லீம் - இந்து கலவரங்கள் துவங்கியது.

டிசம்பர் 6, 1992 அன்று சங்கப் பரிவார அமைப்பின் கரசேவகர்கள் பாபர் மசூதியை இடித்து விட்டு அங்கு இராமர் சிலையை நிறுவினர்.  1993 ல் இந்திய அரசு சர்ச்சைக்குரிய 67.7 ஏக்கர் நிலத்தை கையகப்படுத்தியது.

அலகாபாத் உயர் நீதிமன்றம், சர்ச்சைக்குரிய 2.77 ஏக்கர் நிலத்தை மூன்றாகப் பிரித்து, ஒரு பகுதி ராம ஜென்மபூமி அறக்கட்டளைக்கும் , ஒரு பகுதி சுன்னி வக்பு வாரியத்துக்கும், மீதமுள்ள பகுதி நிர்மோகி அகாரா  என்ற இந்து அமைப்பிற்கும் பிரித்து வழங்கி 2010ஆம் ஆண்டில் தீர்ப்பளித்தது.

ராம ஜன்மபூமி அறக்கட்டளை, நிர்மோகி அகாரா மற்றும் அகில இந்திய இஸ்லாமியத் தனிநபர்ச் சட்ட வாரியம், அலகாபாத் உயர்நீதிமன்றத் தீர்ப்பு எதிர்த்து  இந்திய உச்சநீதிமன்றத்தில் மேல் முறையீடு செய்தது. இதனால் உச்ச நீதிமன்றம், அலகாபாத் உயர் நீதிமன்ற தீர்ப்பை நிறுத்தி வைத்துள்ளது.

9 நவம்பர் 2019-இல் இந்திய உச்ச நீதிமன்றம் சர்ச்சைக்குரிய 2.77 ஏக்கர் நிலத்தில் இந்திய அரசு 3 மாதத்திற்குள் இராமர் கோயில் கட்ட அறக்கட்டளை நிறுவவும், இசுலாமியர்கள் தொழுகை நடத்த  அயோத்தியில் 5 ஏக்கர் நிலம் வழங்க தீர்ப்பு வழங்கியது.

இதனையும் காண்க
 ஸ்ரீராம ஜென்மபூமி தீர்த்தச் சேத்திர அறக்கட்டளை

மேற்கோள்கள்

வெளி இணைப்புகள்
  Q&A: The Ayodhya dispute

இந்து சமய அமைப்புகள்
ராஷ்டிரிய சுயம்சேவாக் சங்கத்தின் துணை அமைப்புகள்
1744

1744  (MDCCIV) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டாகும். 11 நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

நிகழ்வுகள் 
 பெப்ரவரி 22-23 - தவ்லோன் நகரில் பிரித்தானியக் கடற்படைகள் பிரான்சு-எசுப்பானியப் படையினரால் தோற்கடிக்கப்பட்டது.
 மார்ச் 1 (அண்.) - 1744 இன் பெரும் வால்வெள்ளி சூரியனுக்கு அண்மையில் சென்றது.
 மார்ச் 15 - பிரான்சு பெரிய பிரித்தானியா மீது போரை அறிவித்தது.

 தேதி அறியப்படாதவை 
 பிராகா புரூசியாவினால் ஆக்கிரமிக்கப்பட்டது.

இறப்புகள்
 ஏப்ரல் 25 - ஆன்டர்சு செல்சியசு, சுவீடிய வானியலாளர் (பி. 1701)
 அக்டோபர் 10 - யோகான் ஐன்றிச் சூல்ட்சு, செருமானியப் பல்துறை அறிஞர் (பி. 1687)

1744 நாட்காட்டி

மேற்கோள்கள்
சக்தி சிதம்பரம்

சக்தி சிதம்பரம் இந்திய தமிழ்த் திரைப்பட இயக்குநர் ஆவார். இவர் லவ்லி, சார்லி சாப்ளின், இங்கிலிஸ்காரன் உள்ளிட்ட வெற்றித் திரைப்படங்களை இயக்கியுள்ளார். இயக்கம் மட்டுமின்றி திரைப்படங்களை தயாரித்தும் வருகிறார். இவரது இயற்பெயர் சி. தினகரன் ஆகும்.

திரையுலக வாழ்க்கை 
இவர், கோட்டை வாசல், போக்கிரி தம்பி, பதவி பிரமாணம், வீட்டை பாரு நாட்டை பாரு உழியன். உள்ளிட்ட திரைப்படங்களுக்கு வசனம் எழுதினார். 1997இல் பாசிகர் என்னும் இந்தி திரைப்படத்தின் மறுஆக்கமான சாம்ராட் திரைப்படத்தை ராம்கியை வைத்து இயக்கியதன் மூலமாக தமிழ்த் திரைப்படத்துறையில் இயக்குனராக அறிமுகமானார். இதனைத் தொடர்ந்து 1989இல் மன்சூர் அலி கான் முக்கிய கதாப்பாத்திரத்தில் நடித்த வெட்டு ஒன்னு துண்டு ரெண்டு திரைப்படத்தை இயக்கினார். இந்த இரண்டு திரைப்படங்களுமே தோல்வியைச் சந்தித்த திரைப்படங்களாகும்.

சிறிது இடைவெளிக்குப் பிறகு தனது பெயரை மாற்றிக் கொண்டு என்னம்மா கண்ணு என்னும் சத்யராஜ் நடித்த திரைப்படத்தை இயக்கினார். இது ஒரு வெற்றித் திரைப்படமாக அமைந்தது. இப்படத்தின் வெற்றியைத் தொடர்ந்து மீண்டும் இருவரும் மிஸ்டர் நாரதர் என்னும் திரைப்படத்தில் இணைய திட்டமிட்டனர். ஆனால் இப்படம் கைவிடப்பட்டது. பின்னர் கார்த்திக் நடித்த லவ்லி திரைப்படத்தை இயக்கினார். இப்படத்தைத் தொடர்ந்து, பிரபுவும், பிரபுதேவாவும் இணைந்து நடித்த சார்லி சாப்ளின் திரைப்படத்தை இயக்கினார். இது ஒரு சிறந்த வெற்றித் திரைப்படமாக அமைந்தது. தமிழில் வெற்றிபெற்றதைத் தொடர்ந்து இப்படம் இதர இந்திய மொழிகளில் மறுஆக்கம் செய்யப்பட்டது. இதனைத் தொடர்ந்து இனிது இனிது காதல் இனிது, காதல் கிறுக்கன் திரைப்படங்களை இயக்கினார். இவ்விரு திரைப்படங்களும் வணிக ரீதியாக வெற்றியைப் பெறவில்லை.

சத்யராஜ் உடன் மீண்டும் இணைந்து இங்கிலிஸ்காரன், கோவை பிரதர்ஸ் திரைப்படங்களை இயக்கினார். இவ்விரு திரைப்படங்களும் சிறப்பான வெற்றியைப் பெற்றன.

திரைப்பட விபரம் 
இயக்குநராக

நடிகராக

எழுத்தாளராக

கோட்டை வாசல் (1992)
வீட்டைப்பாரு நாட்டைப்பாரு (1994)
ஊழியன் (1994)
பதவிப் பிரமாணம் (1994)

தயாரிப்பாளராக

கோவை பிரதர்ஸ் (2006)
வியாபாரி (2007)
பழனி (2008)
சண்டை (2008)
ராஜாதி ராஜா (2009)
குரு சிஷ்யன் (2010)

திரைப்பட விநோயகத்தராக

சக்தி சிதம்பரம் காவலன் படத்திற்கான தமிழ்நாடு விநியோகத்தை வாங்கி வெளியிட்டார்.

மேற்கோள்கள்

புற இணைப்புகள்
 

வாழும் நபர்கள்
தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
பாசில்கா மாவட்டம்

பாசில்கா மாவட்டம், இந்திய பஞ்சாபில் உள்ள மாவட்டம். இந்த மாவட்டத்தில் 314 வருவாய்க் கிராமங்கள் உள்ளன. இதன் தலைமையக பசில்காவில் அமைந்துள்ளது. இந்த மாவட்டத்தின் பெரிய நகரம் அபோஹர் ஆகும்.

ஆட்சிப் பிரிவுகள் 
இந்த மாவட்டம் மூன்று வட்டங்களாகப் பிரிக்கப்பட்டுள்ளது.
 பசில்கா
 அபோஹர்
 ஜலாலாபாத்

சான்றுகள்

இணைப்புகள் 
ஃபாசில்கா மாவட்டத்தைப் பற்றி - பஞ்சாப் மாநில அரசின் தளம்

மேற்கோள்கள்

பாசில்கா மாவட்டம்
பஞ்சாப் (இந்தியா) மாநிலத்திலுள்ள மாவட்டங்கள்
உருபீடியம் புளோரைடு

ருபீடியம் புளோரைடு (Rubidium fluoride)  என்பது RbF என்ற மூலக்கூறு வாய்ப்பாடு கொண்ட ருபீடியத்தின் புளோரைடு உப்பு ஆகும். . பாறை உப்பின் அமைப்பில் கனசதுர படிக அமைப்புடன் இவ்வுப்பு காணப்படுகிறது.

ருபீடியம் புளோரைடைத் தயாரிப்பதற்கு பல்வேறு வகையான தொகுப்பு முறைகள் காணப்படுகின்றன. ருபீடியம் ஐதராக்சைடுடன் ஐதரோ புளோரிக் அமிலம் சேர்த்து தயாரிக்கும் முறை பெரும்பாலும் மேற்கொள்ளப்படுகிறது.

RbOH + HF → RbF + H2O

ருபீடியம் கார்பனேட்டை ஐதரோபுளோரிக் அமிலம் சேர்த்து நடுநிலையாக்கல் வினைக்கு உட்படுத்தினாலும் ருபீடியம் புளோரைடைத் தயாரிக்க முடியும்.

Rb2CO3 + 2HF → 2RbF + H2O + CO2

ருபீடியம் ஐதராக்சைடுடன் அமோனியம் புளோரைடைச் சேர்த்து இச்சேர்மத்தைத் தயாரிக்கவும் வாய்ப்புகள் உள்ளன.

RbOH + NH4F → RbF + H2O + NH3

ருபீடியம் உலோகத்துடன் நேரடியாக புளோரின் வாயுவைச் சேர்த்து ருபீடியம் புளோரைடு தயாரிக்கும் முறை மிகவும் குறைவாகப் பயன்படுத்தப்படுகிறது. ஏனெனில் ருபீடியம் ஆலசன்களுடன் அதிதீவிரமாக வினைபுரியும்.
 
2Rb + F2 → 2RbF

மேற்கோள்கள் 

 

உருபீடியம் சேர்மங்கள்
புளோரைடுகள்
கார உலோகப் புளோரைடுகள்
பாறை உப்பு படிகக் கட்டமைப்பு
லெவர்ன் காக்ஸ்

லெவர்ன் காக்ஸ் (மே 29,1972) (Laverne Cox) என்பவர் தொலைக் காட்சித் தொடர்களிலும் திரைப் படங்களிலும் நடித்து வரும் அமெரிக்க திருநங்கை ஆவார்.  ஆவணப் படங்களும்   தயாரித்து வருகிறார். திருநங்கைகளின் உரிமைகளுக்காக எழுதியும் பேசியும் வருபவர். 2004 ஆம் ஆண்டில் 'டைம்' இதழ் தம் முகப்பு அட்டையில் இவர் படத்தைப் போட்டுக் கட்டுரை எழுதி சிறப்பித்தது.

இளமைக் காலம்

அமெரிக்காவில் அலபாமா மாநிலத்தில் மொபைல் என்னும் ஊரில் குளோரியா என்னும் மணமாகாத தாய்க்கு லெவர்ன் காக்ஸ் மகனாகப்  பிறந்தார். அதே மகப் பேற்றில் மற்றொரு ஆண்  குழந்தை பிறந்தது.  அதற்கு   லாமா என்று பெயர் சூட்டினார் தாய் குளோரியா.  லெவர்ன் காகஸ் ஆணாகப் பிறந்தபோதிலும் பெண்ணுக்குரிய இயல்புகள் அவரிடம் இருந்தன. சக மாணவர்கள் இவரைக் கிண்டலும் கேலியும் செய்து அடித்துத் துன்புறுத்தினர்.  அவமானம் தாங்க முடியாமல் தற்கொலை செய்து கொள்ள முயன்றார்   இருப்பினும் தாயின் அறிவுரை, ஆறுதல் மொழிகள் இவரைக் காப்பாற்றின. இளம் அகவையிலேயே நடனம் கற்றுக் கொண்டார் . பிர்மிங்காமில் உள்ள அலபாமா நுண்கலைப் பள்ளியில் லெவர்ன் காக்ஸ்  தம் 14 ஆம் வயதில் சேர்ந்தார்.

பணிகள்

2003 ஆம் ஆண்டில் டாட்டர் ஆப் அரேபியா என்னும் படத்தில் பாலினத் தொழிலாளியாகக் காக்ஸ் நடித்தார். நெட்பிலிக்சு என்னும் இணையதளம் உருவாக்கிய 'தி ஆரஞ்ச் ஈஸ் தி நியூ பிலாக்'  என்னும்  நகைச்சுவைத் தொடரில் 'சோபியா' என்னும் திருநங்கை கதைப் பாத்திரத்தை ஏற்று நடித்தார். இதன் மூலம் இவர் பெயர்  அமெரிக்கா முழுதும் பரவியது. திருநங்கைகள் பற்றிய இழிவான கருத்துகள் மறைந்து 'அவர்களும் சக மனிதர்களே'  என்ற எண்ணம் வேரூன்றத் தொடங்கியது. திருநங்கைகள் தங்கள் அன்றாட வாழ்வில் எதிர் கொள்ளும் கொடுமைகளையும் வன் செயல்களையும் விவரிக்கும் தி டி வர்ட்  (The T Word) என்னும் ஆவணப் படத்தைத் தயாரித்தார். 
காக்ஸ் இப்போது கல்லூரிகளிலும் பல்கலைக்கழகங்களிலும் நிகழ்ச்சிகளில் கலந்துகொண்டு திருநங்கைகள் பற்றிய மக்களின் தவறான எண்ணங்களை மாற்றப் பரப்புரை செய்து வருகிறார்.

விருதுகள்

 வன்முறைக்கு எதிராகத்  துணிந்தவர் விருது (2013)
 கிளாமர் இதழின் ஆண்டின் சிறந்த பெண் விருது  (2014)
 தி கார்டியன் இதழின் ஆற்றல் வாய்ந்த திருநங்கையர் விருது (2014)
 பீப்பிள் இதழ் தேர்ந்தெடுத்த அழகான பெண்கள் பட்டியலில் இடம்  (2015)
 டைம் இதழின் 100  செல்வாக்கு மிகுந்தோர் பட்டியலில் இடம்  (2015)

மேற்கோள்

http://imfromdriftwood.com/black-community-spotlight-laverne-cox/

http://www.buzzfeed.com/mylestanzer/laverne-cox-is-on-the-cover-of-time-magazine#.slwwDo6mg

மேற்கோள்கள்

திருநங்கை
வாழும் நபர்கள்
அமெரிக்க தொலைக்காட்சி நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
இஸ்லாமிய பிற்படுத்தப்பட்ட வகுப்பினர் (தமிழ்நாடு)

பிற்படுத்தப்பட்ட இசுலாமிய வகுப்பினர் , கல்வி மற்றும் பொருளாதாரத்தில் பின் தங்கிய இசுலாமியர்களின் மேம்பாட்டிற்காக, கல்வி மற்றும் அரசு வேலை வாய்ப்புகளில்  தமிழ்நாடு அரசு அரசாணை எண். 85. பிற்படுத்தப்பட்டவகுப்பு, மிகவும் பிற்படுத்தப்பட்ட வகுப்பு மற்றும் சிறுபான்மையினர் நலத்துறை, நாள் 29.7.2008 இன் படி பிற்படுத்தோர் வகுப்பினர்க்கான 30% இட ஒதுக்கீட்டில்  இசுலாமிய பிற்படுத்தப்பட்ட வகுப்பினர்க்கு 3.5% உள் ஒதுக்கீடு செய்யப்பட்டுள்ளது.

பிற்படுத்தப்பட்ட இசுலாமிய வகுப்பினர்கள் 
 அன்சார்
 தக்கானி முஸ்லீம்
 துதிகுலா
 லப்பை, இராவுத்தர் மற்றும் மரைக்காயர் உட்பட (அவர்கள் பேசும் மொழி தமிழ் அல்லது உருதுவாக இருப்பினும்)
 மாப்பிள்ளா
 ஷேக்
 சையத்

மேற்கோள்கள் 

சாதிகள்
தமிழ்நாட்டில் இட ஒதுக்கீடு
1743

1743  (MDCCIII) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.

நிகழ்வுகள் 
 பெப்ரவரி 21 – ஜார்ஜ் ஆண்டெலின் சாம்சன் நாடகம் இலண்டனில் அரங்கேறியது.
 ஆகஸ்டு 7 - உருசிய-சுவீடியப் போர் (1741-1743): உருசியாவும் சுவீடனும் ஆபோ ஒப்பந்தத்தைல் கையெழுத்திட்டன.
 செப்டம்பர் 13 - பெரிய பிரித்தானியா, ஆசுதிரியா, சார்தீனியா ஆகிய நாடுகளுக்கிடையே உடன்பாடு (புழுக்களின் உடன்பாடு) எட்டப்படது.
 நவம்பர் 5 - புதன் கோளின் கடப்பு அவதானிக்கப்பட்டது.

பிறப்புகள்
 ஏப்ரல் 13 - தாமஸ் ஜெஃவ்வர்சன், அமெரிக்காவின் 3ஆவது குடியரசுத் தலைவர் (இ. 1826)
 மே 20 - டூசான் லூவர்சூர், எயிட்டிய கிளர்ச்சியாளர் (இ. 1803)
 ஆகஸ்டு 26 - அந்துவான் இலவாசியே, பிரெஞ்சு வேதியியலாளர் (இ. 1794)

இறப்புகள்
 செப்டம்பர் 21 - இரண்டாம் ஜெய் சிங், ஆம்பூர் மன்னர் (பி. 1688)

1743 நாட்காட்டி

மேற்கோள்கள்
ராஷ்டிரிய சீக்கியர் இயக்கம்

ராஷ்டிரிய சீக்கியர் இயக்கம் (Rashtriya Sikh Sangat), என்பது சீக்கியர்களின் சமூக கலாச்சார அமைப்பாகும். இவ்வமைப்பு  ராஷ்டிரிய சுயம்சேவாக் சங்கத்துடன் இணைந்து செயல்படுகிறது. 24 நவம்பர் 1986ஆம் ஆண்டில் குருநானக் பிறந்த நாளான்று துவக்கப்பட்டது. இவ்வமைப்பு இந்து – சீக்கியர்களுக்கிடையே நட்புப் பாலமாக செயல்படுகிறது. 
23 சூலை 2004 அன்று ராஷ்டிரிய சீக்கியர் இயக்கத்தை, சீக்கிய சமயத்திற்கு எதிரான அமைப்பு என சீக்கிய மத பீடம் அறிவித்தது.

மேற்கோள்கள்

வெளி இணைப்புகள் 
 அதிகாரப்பூர்வ இணையதளம்

ராஷ்டிரிய சுயம்சேவாக் சங்கத்தின் துணை அமைப்புகள்
சுவ்ரா முகர்ஜி

சுவ்ரா முகர்ஜி (Suvra Mukherjee, 17 அக்டோபர் 1940 - 18 ஆகத்து 2015) இந்திய எழுத்தாளரும், ஓவியரும், இந்தியக் குடியரசுத் தலைவர் பிரணாப் முகர்ஜியின் துணைவியும் ஆவார். இதனால் இவர் இந்தியாவின் முதல் சீமாட்டி ஆவார்.

பிறப்பும், வாழ்க்கையும் 
சுவரா முகர்ஜி தற்போதய வங்கதேசத்தின், ஜெஸ்சார் என்ற பகுதியில் 1940 இல் பிறந்தார். அவருக்கு பத்து வயதாக இருந்தபோது அவரது குடும்பம் கொல்கத்தாவுக்கு குடிபெயர்ந்தது. 1957 சூலை, 13இல் பிரணப் முகர்ஜிக்கும் இவருக்கும் திருமணம் நடைபெற்றது. இவர்களுக்கு அபிஜித், இந்திரஜித், இரு மகன்களும், சர்மிஷ்டா என்ற மகளும் உள்ளனர். அபிஜித் மேற்கு வங்காளம், ஜங்கிப்பூர் மக்களவைத் தொகுதியின் இந்திய தேசிய காங்கிரசு கட்சி நாடாளுமன்ற உறுப்பினராக உள்ளார்.

பணிகள் 
இரவீந்திரநாத் தாகூரின் இரசிகையான சுவ்ரா ஒரு பாடகியாக செயற்பட்டார். கீதாஞ்சலி ட்ரூப் என்ற பெயரில் தாகூரின் பாடல்களையும், கவிதைகளையும் பல்வேறு நிகழ்ச்சிகளாக இந்தியாவிலும், வெளிநாடுகளிலும் அரங்கேற்றினார். ஒரு ஓவியராக சிலருடன் சேர்ந்தும், தனியாகவும் ஒவியக் கண்காட்சிகளும் நடத்தினார்.

நூல்கள் 
முன்னாள் பிரதமர் இந்திராவுடன் மேற்கொண்ட நேர்காணல்களை சோக்கர் அலேய் என்ற பெயரில் நூலாக எழுதியுள்ளார்.
சீன சுற்றுப் பயணத்தை சேனா அசெனாய் சின் என்ற பெயரில் புத்தகமாக எழுதியுள்ளார்.

இறப்பு
சுவாசக் கோளாறு காரணமாக அகத்து 18, 2015 ஆம் ஆண்டு காலை 10.51 மணிக்கு டெல்லியில் மரணமடைந்தார்.

மேற்கோள்கள் 

1940 பிறப்புகள்
2015 இறப்புகள்
மேற்கு வங்காள எழுத்தாளர்கள்
இந்திய முதல் பெண்மணிகள்
சனநாயக மக்கள் விடுதலை முன்னணி

சனநாயக மக்கள் விடுதலை முன்னணி (Democratic People's Liberation Front, DPLF) என்பது இலங்கையில் பதிவு செய்யப்பட்ட ஓர் அரசியல் கட்சி ஆகும். இது தமிழீழ மக்கள் விடுதலைக் கழகத்தின் (புளொட்) அரசியல் பிரிவாகும். இக்கட்சி 1988 இல் தோற்றுவிக்கப்பட்டது. இதன் தலைவராக தர்மலிங்கம் சித்தார்த்தன் உள்ளார்.

சனநாயக மக்கள் விடுதலை முன்னணி வன்னி மாவட்டத்தில் 1994 நாடாளுமன்றத் தேர்தலில் போட்டியிட்டு 3 இடங்களைக் கைப்பற்றியது. 2000 தேர்தலில் இக்கட்சி எந்த இடத்தையும் பெறவில்லை. 2001 தேர்தலில் தலைவர் தர்மலிங்கம் சித்தார்த்தன் மட்டுமே வெற்றி பெற்று நாடாளுமன்றம் சென்றார். 2004, 2010 தேர்தல்களில் எவரும் வெற்றி பெறவில்லை.

மேற்கோள்கள்

இலங்கைத் தமிழ்த் தேசிய அரசியல் கட்சிகள்
பொள்ளாச்சி மாப்பிள்ளை

பொள்ளாச்சி மாப்பிள்ளை என்பது 2010ஆவது ஆண்டில் ஆர். லெட்சுமணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், சுசன், கவுண்டமணி ஆகியோர் முக்கிய கதாபாத்திரங்களில் நடித்த இத்திரைப்படத்தை மங்கை அரிராஜன் தயாரித்திருந்தார். தேவாவின் இசையமைப்பில் உருவான இத்திரைப்படம், சில தாமதத்திற்கு பிறகு 2010 சூலை மாதத்தில் வெளியானது. இது சிறப்பான வரவேற்பை பெற்றாலும் வணிக ரீதியாக வெற்றிபெறவில்லை.

நடிகர்கள் 
சத்யராஜ் 
கவுண்டமணி
சுசன் 
மணிவண்ணன் - மஞ்சு 
வினு சக்ரவர்த்தி - முத்து கவுண்டர் 
டி. பி. கஜேந்திரன்
அலெக்சு
அபிநயஸ்ரீ

மேற்கோள்கள் 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
சத்யராஜ் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
விடிவி கணேஷ்

விடிவி கணேஷ் (விடிவி கணேஷ்) என்றறியப்படும் கணேஷ் ஜனார்தனன், திரைப்பட நடிகரும், தயாரிப்பாளருமாவார். இவர் தனது தனது கரகரப்பான குரலாலும்  சிலம்பரசனுடன் நடித்த திரைப்படங்களாலும் நன்கு அறியப்படுகிறார்.

தான் தயாரித்த விண்ணைத்தாண்டி வருவாயா திரைப்படம் மூலம் அனைவருக்கும் பரிச்சயமானார். காக்க காக்க திரைப்படத்தின் ஒளிப்பதிவாளர் தோற்றத்தில் தோன்றிய அவருக்கு இது ஒரு மிகப்பெரிய திருப்புமுனையாக அமைந்தது. தனது தயாரிப்பு நிறுவனமான விடிவி என்பதை பெயரின் அடைமொழியாக இணைத்துக் கொண்டார். வானம் திரைப்படம் வழியாக “பஜனை” கணேஷ் என்னும் பாத்திரத்தில் சிலம்பரசனுடன் மீண்டும் இணைந்தார். கணேஷ், சிம்புவின் ஒஸ்தி திரைப்படத்திலும் ஒரு முக்கிய வேடத்தில் நடித்திருந்தார். 2013-ம் ஆண்டு வெளியான நவீன சரஸ்வதி சபதம் திரைப்படத்தில் ஒரு முக்கிய கதாப்பாத்திரத்தில் நடித்திருந்தார்.

நடிகராக நடித்தத் திரைப்படங்கள்

மேற்கோள்கள்

வெளி இணைப்புகள் 
 
 VTV Ganesh on Moviebuff

வாழும் நபர்கள்
தமிழ்த் திரைப்பட நடிகர்கள்
தமிழ்த் திரைப்பட நகைச்சுவை நடிகர்கள்
விழுப்புரம் மாவட்ட நபர்கள்
1961 பிறப்புகள்
தமிழ்நாட்டுத் திரைப்பட நடிகர்கள்
இரண்டு முகம்

இரண்டு முகம் என்பது 2010ஆவது ஆண்டில் அரவிந்த் ராஜ் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், கரண் ஆகியோர் முக்கிய கதாபாத்திரங்களில் நடித்திருந்தனர்.2010 செப்டம்பர் 3 அன்று வெளியான இத்திரைப்படம் இந்திய அரசியலில் உள்ள குறைகளை சுட்டிக்காட்டியது.

நடிகர்கள்
 சத்யராஜ் - சர்வேசுவரன் 
 கரண் - பார்த்தசாரதி 
 சுகானி கலிதா - பவித்ரா 
 அனு ஹாசன் - சர்வேசுவரனின் மனைவி 
 நாசர் - தமிழ் சக்தி 
 லிவிங்ஸ்டன் - பார்த்தசாரதியின் மாமா 
 அனுராதா கிருஷ்ணமூர்த்தி - தெய்வநாயகி 
 மாளவிகா அவினாஷ் - திலகவதி 
 எம். எசு. பாஸ்கர் 
 கஞ்சா கருப்பு

மேற்கோள்கள்

வெளி இணைப்புகள் 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
எம். எசு. பாசுகர் நடித்த திரைப்படங்கள்
உருபீடியம் அயோடைடு

உருபீடியம் அயோடைடு (Rubidium iodide) என்பது  RbI என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் மற்றும் அயோடின் ஆகிய தனிமங்கள் சேர்ந்து இந்த உப்பு உருவாகிறது. 642 பாகை  செல்சியசு வெப்பநிலையில் இது உருகும். உருபீடியம் அயோடைடு வெண்மையாக திண்மப் பொருளாக காணப்படுகிறது.

தயாரிப்பு
உருபீடியம் அயோடைடை பல வழிகளில் தயாரிக்க முடியும். உருபீடியம் ஐதராக்சைடை ஐதரயோடிக் அமிலம்/ஐதரசன் அயோடைடு ஆகியவற்றின் கலப்பு வினையின் மூலம் தயாரிப்பது ஒரு வழியாகும். 

RbOH + HI → RbI + H2O 
உருபீடியம் கார்பனேட்டை ஐதரயோடிக் அமிலத்துடன் சேர்த்து வினைபுரியச் செய்து தயாரிப்பது இரண்டாவது தயாரிப்பு முறையாகும்:
 
Rb2CO3 + 2HI → 2RbI + H2O + CO2

அயோடினுடன் நேரடியாக வினைபுரிய உருபீடியம் உலோகத்தைப் பயன்படுத்துவது மற்றொரு தயாரிப்பு முறையாகும். ஆனால் உருபீடியம் உலோகம் மிகவும் விலை உயர்ந்ததாக இருப்பதால், இது மிகவும் குறைவாகப் பயன்படுத்தப்படும் முறையாகும். இதுமட்டுமல்லாமல்  உருபீடியம் ஆலசன்களுடன் தீவிரமாக வினைபுரிந்து தீப்பற்றும் அபாயமும் உள்ளது.:

2Rb + I2 → 2RbI

மேற்கோள்கள் 

உருபீடியம் சேர்மங்கள்
அயோடைடுகள்
உலோக ஆலைடுகள்
கார உலோக அயோடைடுகள்
பாறை உப்பு படிகக் கட்டமைப்பு
அசோக் சிங்கால்

அசோக் சிங்கால் (Ashok  Singhal) (பிறப்பு: 1926), அகில உலக இந்து அமைப்பான விசுவ இந்து பரிசத்தின் தலைவராக 2011 முடிய இருபதாண்டுகள் செயல்பட்டவர். உடல் நலக்குறைவால் பதவி விலகிய சிங்காலுக்குப் பின்னர் பிரவீன் தொகாடியா தலைவராக செயல்படுகிறார்.

வாழ்க்கை
ஆக்ராவில் பிறந்த சிங்காலின் தந்தை ஒரு அரசு அலுவலர்
பனாரசு இந்து பல்கலைக்கழகத்தில் 1950இல் உலோகவியல் பொறியியல் பட்டம் பெற்றவர்.
1942 முதல் ராஷ்டிரிய சுயம்சேவாக் சங்கத்துடன் தொடர்புடையவர். பட்டம் பெற்ற பின்னர் ஆர் எஸ் எஸ் முழுநேர பிரச்சாரகராக மாறியவர்.  தில்லி மற்றும் அரியானா மாநில மண்டல பிரச்சாரகராக செயல்பட்டவர். 1980ஆம் ஆண்டில் விசுவ இந்து பரிசத்தின் இணைச்செயலராகவும், 1984ஆம் ஆண்டில் செயலராகவும் பதவி வகித்த சிங்கால் பின்னர் விசுவ இந்து பரிசத்தின் தலைவராக 2011 முடிய செயல்பட்டார். ராம ஜென்மபூமி அறக்கட்டளை துவக்கி ராம ஜென்மபூமியில் மீண்டும் ராமர் கோயில் கட்டும் பணியில் தொடர்ந்து ஈடுபட்டவர்.

மேற்கோள்கள்

மேலும் படிக்க

வெளி இணைப்புகள்
  வி எச் பி-இன் அலுவல் இணையதளம்

இந்து சமய அமைப்புகள்
இந்துத்துவம்
1926 பிறப்புகள்
2015 இறப்புகள்
ராஷ்டிரிய சுயம்சேவாக் சங்கம்
ராஷ்டிரிய சுயம்சேவாக் சங்கத்தினர்
கவீந்திரன் கோடீசுவரன்

அரியநாயகம் கவீந்திரன் கோடீசுவரன் (Ariyanayagam Kaveenthiran Kodeeswaran, ரொபின் எனவும் அழைக்கப்படுகிறார், பிறப்பு:28 மே 1971) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

அரசியல் வாழ்க்கை
இலங்கையின் கிழக்கு மாகாணம் அக்கரைப்பற்றைச் சேர்ந்த கோடீசுவரன் தமிழீழ விடுதலை இயக்கத்தின் உறுப்பினர் ஆவார். இவர் தமிழ்த் தேசியக் கூட்டமைப்பு வேட்பாளராக 2015 நாடாளுமன்றத் தேர்தலில் அம்பாறை மாவட்டத்தில் போட்டியிட்டு 17,779 விருப்பு வாக்குகள் பெற்று நாடாளுமன்றத்திற்கு முதன் முறையாகத் தெரிவு செய்யப்பட்டார். இவர் தமிழ்த் தேசியக் கூட்டமைப்பு வேட்பாளராக 2020 நாடாளுமன்றத் தேர்தலில் அம்பாறை மாவட்டத்தில் போட்டியிட்டு தெரிவு செய்யப்படவில்லை. பின்னர் இவர் இலங்கைத் தமிழரசுக் கட்சி வேட்பாளராக 2024 நாடாளுமன்றத் தேர்தலில் அம்பாறை மாவட்டத்தில் போட்டியிட்டு 11,962 விருப்பு வாக்குகள் பெற்று நாடாளுமன்றத்திற்கு இரண்டாவது முறையாகத் தெரிவு செய்யப்பட்டார்.

மேற்கோள்கள் 

1971 பிறப்புகள்
வாழும் நபர்கள்
இலங்கையின் 15வது நாடாளுமன்ற உறுப்பினர்கள்
அம்பாறை மாவட்ட நபர்கள்
இலங்கைத் தமிழ் அரசியல்வாதிகள்
தமிழீழ விடுதலை இயக்க உறுப்பினர்கள்
தமிழ்த் தேசியக் கூட்டமைப்பு அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
இலங்கைத் தமிழரசுக் கட்சி அரசியல்வாதிகள்
மண்ணின் மைந்தன் (திரைப்படம்)

மண்ணின் மைந்தன் என்பது 2005ஆவது ஆண்டில் இராம நாராயணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சிபிராஜ், சுகா, ஆகியோர் முக்கிய கதாபாத்திரங்களிலும், சத்யராஜ் சிறப்புத் தோற்றத்திலும் நடித்த இத்திரைப்படத்தை, இதன் இயக்குநர் இராம நாராயணனே தயாரித்திருந்தார். இது 2004இல் வெளியான யக்னம் என்னும் தெலுங்குத் திரைப்படத்தின் மறுஆக்கமாகும். இத்திரைப்படத்திற்கு பரத்வாஜ் இசையமைத்திருந்தார். 2005 மார்ச் 4 அன்று வெளியான இத்திரைப்படம் எதிர்பார்த்த அளவிற்கு வரவேற்பை பெறவில்லை.

மேற்கோள்கள் 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
மு. கருணாநிதி திரைக்கதை எழுதிய திரைப்படங்கள்
பரத்வாஜ் இசையமைத்த தமிழ்த் திரைப்படங்கள்
சிபிராஜ் நடித்த திரைப்படங்கள்
வடிவேலு நடித்த திரைப்படங்கள்
6'2 (திரைப்படம்)

6'2 என்பது வி. செந்தில் குமார் இயக்கத்தில் 2005ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், வடிவேலுவுடன் இணைந்து சுனிதா வர்மா (அறிமுக நடிகை) நடித்திருந்தார். இப்படத்திற்கு டி. இமான் இசையமைத்திருந்தார். 2005 மே 12 அன்று தமிழில் வெளியானது. பெரும்பாலும் சென்னை மற்றும் ஊட்டியில் படம் எடுக்கப்பட்டது. இத்திரைப்படம் பின்னர் தெலுங்கில் மொழிமாற்றம் செய்யப்பட்டு வெளிவந்தது.

நடிகர்கள் 
சத்யராஜ் - ஜேம்சு 
சுனிதா வர்மா - ஐசுவர்யா 
வடிவேலு - வொயிட் 
ரவீந்தர் - ராமமூர்த்தி 
ராஜ்கபூர் - சௌந்தர பாண்டியன் 
அஜய் ரத்னம் - கிருஷ்ணமூர்த்தி 
மனோபாலா
வின்சென்ட் அசோகன்

மேற்கோள்கள்

வெளி இணைப்புகள் 

2005 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
உருபீடியம் ஐதரைடு

ருபீடியம் ஐதரைடு (Rubidium hydride) என்பது RbH. என்ற மூலக்கூறு வாய்ப்பாடு கொண்ட ருபீடியத்தின் ஐதரைடு சேர்மம் ஆகும். ருபீடியம் உலோகத்தை ஐதரசன் வாயுவுடன் வினைபுரியச் செய்வதன் மூலம் ருபீடியம் ஐதரைடை தொகுப்பு முறையில் தயாரிக்கலாம். ஒரு காரவுலோகத்தின் ஐதரைடு என்ற முறையில் இச்சேர்மம் வலிமையற்ற ஆக்சிசனேற்றிகளுடன் அதி தீவிரமாக வினைபுரியும் தன்மை பெற்றுள்ளது. குளோரின் அல்லது புளோரின் உடன் ஏற்ற இறக்க வினையில் பங்கேற்று அதிகமான வெப்பத்தை வெளிவிடுகிறது. ருபீடியம் ஐதரைடு, தண்ணீர் மற்றும் காற்றுடன் அதிக நாட்டம் கொண்டு தீவிரமாக வினைபுரியும் என்பதால் இதை பத்திரமாக பாதுகாப்பதிலும் கவனம் செலுத்த வேண்டும்.

மேற்கோள்கள் 

.

உருபீடியம் சேர்மங்கள்
உலோக ஐதரைடுகள்
பாறை உப்பு படிகக் கட்டமைப்பு
மயில் சிலந்தி

மயில் சிலந்தி (peacock spider) என்பது ஒரு சிலந்தி வகையாகும். தாவும் சிலந்தி வகையில் மயில் சிலந்தியும் ஒன்று. மராடஸ் வோலன்ஸ் (Maratus volans) என்ற இனத்தை சார்ந்தது இவ்வகை சிலந்திகள். சிலந்தி வகைகளில் மிகவும் அழகான சிலந்தி மயில் சிலந்தி. இதன் அழகான நடனமே இதற்கு காரணப் பெயராக அமைந்தது. 
நீலம் சிவப்பு மஞ்சள் பச்சை போன்ற நிறங்களை உடையது சிலந்தியின் முதுகுப் பகுதி. இனச் சேர்க்கைக்கு முன்பாக பெண் சிலந்தியை உடன்படச் செய்வதற்காக ஆண் சிலந்தி வயிற்றுப் பகுதியை உயர்த்தி தனது மூன்று ஜோடிக் கால்களையும் (கிரிக்கெட் மைதானத்தில் பார்வையாளர்களைக்  குதூகலிக்க செய்ய ஆடும் பெண்கள் கைகளை உயர்த்தி கை தட்டி ஆடுவது போல) உயர்த்தி ஆடத் தொடங்கும். சில நேரங்களில் Bravo நடனமும் ஆடி அசத்த முயற்சி செய்யும். பெண் சிலந்திகளில் இந்த நிறங்கள் மிகவும் வெளிறிக் காணப்படும்.

ஆண் சிலந்தியின் ஆட்டம் பிடிக்காமல் போனாலோ அல்லது பெண் சிலந்தி ஏற்கனவே கருவுற்று சினையாக இருந்தாலோ பெண் சிலந்தி அதன் மேல் தாவிச் சென்று கொன்று தின்று விடும். திறமையான ஒருசில ஆண் சிலந்திகள் வேகமாகத் தாவி தப்பித்து விடும். பெரும்பாலான நேரங்களில்  சாவை சந்திக்க நேரிடும். சிறப்பாக ஆடி சேர்க்கைக்கு உடன்பட்ட பிறகு கூட கொன்று தின்றுவிடும் சிலந்திகளும் இந்த வகையில் உண்டு (Thornhill, 1984). பொதுவாக இந்த நடனம் ஐந்து நிமிடம் முதல் ஐம்பது நிமிடங்கள் வரை தொடரும். பெண் சிலந்தியானது தனது சந்ததியில் வரும் சிலந்திகள்  மிகவும் அழகாகவும் ஆதிக்கம் மிக்கதாகவும் இருக்க வேண்டும் என்று விரும்புவதே ஆண் சிலந்திகளை அதிக நேரம் ஆடுவதைப் பார்த்து துன்புறுத்தக் காரணம் என்கின்றனர் பூச்சியியல் வல்லுநர்கள் (Bergstrom, 2012). சேர்கைக்காக உயிரை மாய்த்துக் கொள்ள தயாராக உள்ள ஆண்  பூச்சிகள் தனது சந்ததி தன்னோடு நின்று விடக் கூடாது என்பதற்காகவும் இருக்கலாம் எனும் கூற்றும் உண்டு. இந்த சிலந்திகளால் மனிதனுக்கு எந்தவித ஆபத்தும் இல்லை.

மேற்கோள்கள்

வெளி இணைப்புகள் 
 மயக்கும் மயில் சிலந்தி

சிலந்திதேள்கள்
ரோபோ சங்கர்

ரோபோ சங்கர்   ஒரு தமிழ் மேடை சிரிப்புரைஞர்  மற்றும் நடிகர்.  இவர் தமிழ்த் திரைப்படங்களில் குணச்சித்திர வேடங்களில் நடித்துள்ளார். விஜய் தொலைக்காட்சியின் கலக்கப் போவது யாரு? நிகழ்ச்சியின் மேடை சிரிப்புரை மூலமாக பரவலாக அறியப்பட்டவர். இவர் விஜய் தொலைக்காட்சியில் நிகழ்ச்சித் தொகுப்பாளராகவும் செயல்பட்டு வருகிறார். தமிழ்த் திரைப்படங்களில் நடித்துள்ளார்.

நடித்துள்ள திரைப்படங்கள்

மேற்கோள்கள் 

வாழும் நபர்கள்
மதுரை மக்கள்
தமிழ் நகைச்சுவை நடிகர்கள்
மதுரைத் திரைப்பட நடிகர்கள்
1978 பிறப்புகள்
மாவீரர் நாள் உரை

மாவீரர் நாள் உரை (Maaveer Day Speech) தமிழீழ விடுதலைப்புலிகளின் தலைவர் வேலுப்பிள்ளை பிரபாகரனால் 2008-ஆம் ஆண்டு வரை ஒவ்வோர் ஆண்டும் மாவீரர் நாளன்று உரைக்கப்பட்டது. உலகின் பல நாடுகளுக்கும் நேரடி ஒலிபரப்பாகவும், ஒளிபரப்பாகவும் எடுத்துச் செல்லப்பட்டது. இவ்வுரை தமிழீழ விடுதலைப்புலிகள் அமைப்பில் பற்றுக் கொண்டோர்களால் மட்டுமன்றி தமிழீழ விடுதலையில் நாட்டம் கொண்ட மற்றைய அமைப்பினர்களாலும், மாற்றுக் கருத்துக்கொண்ட அமைப்பினர்களாலும், விடுதலைப்போரையே வெறுப்பவர்களாலும், சாதாரண தமிழ் மக்களாலும், இலங்கை அரசினாலும் கூட மிகுந்த ஆவலுடன் எதிர்பார்க்கப்பட்ட நிகழ்வாக இருந்தது.

பிரபாகரனின் மாவீரர் நாள் உரை, 2003 
 மாவீரர் நாள் உரை 2003

பிரபாகரனின் மாவீரர் நாள் உரை, 2004 
 மாவீரர் நாள் உரை 2004

பிரபாகரனின் மாவீரர் நாள் உரை, 2006 
தமிழீழ விடுதலைப் புலிகளின் தலைவர் வேலுப்பிள்ளை பிரபாகரன் 2006 மாவீரர் நாள் உரையில் "சிங்களப் பேரினவாதத்தின் கடும் போக்கு, தமிழீழ மக்களுக்கான தனியரசு எனும் தீர்வினை தவிர வேறு ஒரு தெரிவினையும் விட்டு வைக்கவில்லை " என்றார். இந்தக் கூற்று விடுதலைப் புலிகள் நோர்வே அரசின் அனுசரணையுடன் கடந்த ஐந்து ஆண்டுகளாக ஈடுபட்டு வந்த பேச்சுவார்த்தைகளிலும் போர்நிறுத்தத்திலும் இருந்து விலகி போருக்கான அறிவிப்பாகவே கருதப்படுகின்றது. எனினும் இலங்கை அரசுக்கும் புலிகளுக்கும் இடையான 2002 போர்நிறுத்தத்தில் இருந்து தாம் விலகுவதாக அதிகாரப்பூர்வமாக அவர் இங்கு அறிவிக்கவில்லை.

 மாவீரர் நாள் உரை 2006

பிரபாகரனின் மாவீரர் நாள் உரை, 2008 
 மாவீரர் நாள் உரை 2008

மேற்கோள்கள்

வெளி இணைப்புகள்
யூடியூப் காணொளி - மாவீரர் நாள் உரை
யூடியூப் காணொளி - மாவீரர் நாள் உரை
மாவீரர் நாள் உரைகள் அனைத்தும் 
    பிரபாகரனின் 2006 மாவீரர்நாள் உரை எழுத்து வடிவம்  தமிழோசை.காம் தளத்தில் இருந்து 
 பிரபாகரனின் 2006 மாவீரர்நாள் உரை எழுத்து வடிவம் - தமிழ்நாதம்.காம் தளத்தில் இருந்து 
பிரபாகரனின் 2006 மாவீரர்நாள் உரை- பிபிசி தமிழோசை 
 பிரபாகரனின் மாவீரர் நாள் உரை, 2006- தமிழ்நெட் செய்திக் குறிப்பு 
பிரபாகரனின் 2006 மாவீரர்நாள் உரை-பிபிசியின் செய்திக் குறிப்பு 

இலங்கை இனப்பிரச்சினை
விடுதலைப் புலிகளின் வரலாறு
ஆ. ராசா சொத்துக் குவிப்பு வழக்கு

ஆ. ராசா  சொத்து குவிப்பு வழக்கு என்பது  திராவிட முன்னேற்றக் கழகத்தைச் சேர்ந்த, இந்திய அரசின் முன்னாள் தொலைத்தொடர்பு அமைச்சர் ஆ. ராசா, வருமானத்துக்குப் பொருந்தாத வகையில் ரூ. 27.92 கோடி அளவுக்கு சொத்துகள் சேர்த்ததாக தொடுக்கப்பட்ட வழக்காகும். இந்த குற்ற வழக்கினை சிபிஐ 20 ஆகஸ்டு 2015 அன்று தில்லி சிபிஐ சிறப்பு நீதிமன்றத்தில் பதிவு செய்தது. மேலும் இவ்வழக்கில் ராசாவின் மனைவி  உட்பட 18 பேர்கள் மீதும் வழக்கு பதியப்பட்டது..ஏற்கனவே ஆ. ராசா மீது இரண்டாம் தலைமுறை அலைக்கற்றை முறைகேடு வழக்கில் விசாரணை நடந்து வந்தது.

2 ஆம் தலைமுறை அலைவரிசை ("2ஜி' ஸ்பெக்ட்ரம்) தீர்ப்பு
இந்த வழக்கானது உச்சநீதி மன்ற மேற்பார்வையில் டெல்லியில் உள்ள நடுவண் புலனாய்வு செயலகத்தின் சிறப்பு நீதிமன்ற நீதிபதி ஓ.பி.சைனி விசாரித்து வந்தார்.

இந்த வழக்கின் தீர்ப்பானது திசம்பர் 21, 2017 அன்று தீர்ப்பு வழங்கப்பட்டது. இந்த வழக்கில் குற்றச்சாட்டுகளை நிரூபிக்க அரசு தரப்பு தவறிவிட்டதால் ஆ. ராசா, கனிமொழி, உள்ளிட்ட அனைவரையும் விடுதலை செய்து நீதிபதி ஓ.பி.சைனி தீர்ப்பு கூறினார்.

2015-ஆம் ஆண்டு சொத்துக் குவிப்பு வழக்கு
முன்னாள் மத்திய தொலைத்தொடர்பு அமைச்சரான ஆ. ராசா மீது 2015ஆம் ஆண்டில் பதிவு செய்யப்பட்ட வழக்கில், ரூபாய் 5.53 கோடி வருமானத்திற்கு அதிகமாக சொத்து குவித்துள்ளதாக (ஆ. ராசாவின் அறியப்பட்ட வருமான ஆதாரங்களில் இருந்து 579 சதவீதம் அளவுக்கு சொத்துக்கள் இருப்பதாக சிபிஐ குற்றம் சாட்டியுள்ளது). மத்திய புலனாய்வுத் துறை 11 அக்டோபர் 2022 அன்று ஆ. ராசா உள்ளிட்ட ஐந்து பேர் மீது  சென்னை சிபிஐ நீதிமன்றத்தில் குற்றப்பத்திரிகை தாக்கல் செய்தது.
 ஆ. ராசா 10 சனவரி 2023 அன்று சென்னை சிபிஐ சிறப்பு நீதிமன்றத்தில் ஆஜராக 10 சனவரி 2023 அன்று நீதிமன்ற அழைப்பாணை விடுக்கப்பட்டது.

இதனையும் காண்க
 இரண்டாம் தலைமுறை அலைக்கற்றை முறைகேடு

மேற்கோள்கள்

வெளியிணைப்புகள்
 சிபிஐ வழக்கில் உள்நோக்கம் உள்ளது: ஆ.ராசா விளக்கம்

தமிழ்நாட்டில் வழக்குகள்
இந்தியாவில் ஊழல்
ஆன் மூர்

ஆன் மூர் (பிறப்பு 1940) ஓர் அமெரிக்க செவிலியர் ஆவார். இவர் சுனக்லி (Snugli), வீகோ (weego) எனும் குழந்தையைக் கொண்டுசெல்லும் முதுகுப் பைகளைக் கண்டுபிடித்தார.

மூர் ஒரு குழந்தையைப் பேணும் செவிலியரவார். இவர் செருமனியிலும் மொராக்கோவிலும் மாந்தநேயப் பணிகளில் ஈடுபட்டவர்.இவர் அமைதிப்படைத் தன்னார்வலரும் ஆவார். இவர் 1960களில் டோகோவில் தானும் அமைதிப்படைத் தன்னார்வலரான தன் கணவர் மைக்குடன் பணிபுரிந்தார் .

இந்த இணையருக்கு முதல் மகள் பிறந்ததும் அமெரிக்காவுக்குத் திரும்பும்போது மேற்கு ஆப்பிரிக்க முறைப்படிஒரு நீண்ட துப்பட்டாவை ஏணையாக முதுகில் தொங்கவிட்டு அதில் குழந்தையை கொண்டுவர முயன்றுள்ளார்.இம்முரையில் குழந்தை நழுவ வாய்ப்புள்ளதால் மூரும் அவரது தாயாரான அகனேசு லூசில்லெ ஔகெர்மனும்  இன்றைய சுனக்லிக்கு முன்னோடியான முதுகுச் சேணத்தை உருவாக்கியுள்ளனர். 

குழந்தை ஏணையின் மாற்றங்களுக்கும் பின்னர் பல உரிமங்கள் வழங்கப்பட்டன.  இவருக்கு 1988இலும் 1989இலும் உயிரக உருளையைக் கொண்டுசெல்லும் முதுகேந்தியான காற்றுத் தூக்கிக்கும் உரிமங்கள் வழங்கப்பட்டன.

மேற்கோள்கள்

வெளி இணைப்புகள்

 Interview  with Moore by Lemelson Center for the Study of Invention and Innovation.
 Ann Moore, The Snugli Baby Carrier

அமெரிக்கக் கண்டுபிடிப்பாளர்கள்
அமெரிக்க செவிலியர்
பெண் கண்டுபிடிப்பாளர்கள்
வாழும் நபர்கள்
1940 பிறப்புகள்
கந்தக குளோரைடு ஐம்புளோரைடு

கந்தக குளோரைடு ஐம்புளோரைடு (Sulfur chloride pentafluoride) என்பது SF5Cl என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஐம்புளோரோசல்பைடு (SF5) வேதி வினைக்குழுவைப் பெற்றுள்ள பிற சேர்மங்களைப் போலவே இதுவும் அறை வெப்பநிலையில் நிறமற்ற வாயுவாகவும் அதிக நச்சுத் தன்மையுடனும் காணப்படுகிறது. C4v சீரொழுங்கு கொண்ட எண்முக வடிவமைப்பினை இச்சேர்மம் ஏற்றுள்ளது. கரிமச் சேர்மங்களுடன் SF5 வேதிவினைக்குழுவை சேர்ப்பதற்கு ஏற்ற வினைப்பொருளாக, கந்தக குளோரைடு ஐம்புளோரைடு மட்டுமே வர்த்தகரீதியாகக் கிடைக்கின்றது.

வினைகள் 

அதிக வினைத்திறனும் நச்சுத்தன்மையும் கொண்டுள்ள SF5Cl இன் பண்புகளுக்கு மாறாக கந்தக அறுபுளோரைடு (SF6) மந்த வினைத்திறனும் நச்சுத்தன்மையற்றும் காணப்படுகிறது. வேதி வாய்ப்பாட்டுடன் நெருங்கிய தொடர்பு கொண்டிருக்கும் இவ்விரு சேர்மங்களுக்கு இடையிலான இவ்வேறுபாடு மூலக்கூறில் S-Cl பிணைப்பின் முக்கியத்துவத்தை அடையாளப் படுத்துவதாக உள்ளது.

தனி உறுப்பு பங்கேற்பு வினைகளில் இரட்டைப் பிணைப்புகளின் குறுக்காக SF5Cl சேர்கிறது. புரோப்பேன் பங்கு பெறும் பின்வரும் வினை இதற்கு உதாரணமாகக் காட்டப்படுகிறது.

 +  → CH3CH(Cl)CH2SF5

கூட்டு வினைகளில் 30 0 செ வெப்பநிலையில் மூவெத்தில் போரேன் வினையூக்கியாகச் செயல்படுவது போல SF5Br பயன்படுத்தப்படுகிறது is used similarly..

நான்குபுளோரோ ஐதரசீனில் இருந்து O(SF5)2 மற்றும் F2NSF5  தயாரிப்பதற்கான முன்னோடியாக SF5Cl விளங்குகிறது.

தொகுப்பு முறை தயாரிப்பு 

இரண்டு நிலைகள் குறைவான கந்தக புளோரைடுகளில் இருந்து, ( கந்தக நான்குபுளோரைடு மற்றும் இருகந்தக பதின்புளோரைடு ) வினையைத் தொடங்கும் பல்வேறு வகையான தொகுப்பு முறைகளில்  கந்தக குளோரோ ஐம்புளோரைடு தயாரிக்க முடியும்:

 +  +  →  + 
 +  → 
 +  → 2

மேற்கோள்கள் 

குளோரைடுகள்
கந்தகச் சேர்மங்கள்
புளோரைடுகள்
பள்ளிக்கூடம் (திரைப்படம்)

பள்ளிக்கூடம் என்பது 2007ஆவது ஆண்டில் தங்கர் பச்சான் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் முக்கிய கதைப்பாத்திரங்களில் நரேன், சினேகா, ஷ்ரேயா ரெட்டி, சீமான் ஆகியோருடன் தங்கர் பச்சானும் நடித்திருந்தார். இப்படத்தின் கதையானது, 1978, 1983, 1991, 2004 ஆகிய நான்கு காலகட்டங்களில் நடப்பவையாக இருந்தது.

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

மேற்கோள்கள் 

2007 தமிழ்த் திரைப்படங்கள்
இந்தியத் தமிழ்த் திரைப்படங்கள்
பரத்வாஜ் இசையமைத்த திரைப்படங்கள்
மதுகர் தத்தாத்திரேய தேவ்ரஸ்

மதுகர் தத்தாத்திரேய தேவ்ரஸ் (Madhukar Dattatraya Deoras) (11 டிசம்பர் 1915 - 17 சூன் 1996),   பாலசாகிப் தேவ்ரஸ்  என அன்பாக அழைக்கப்படுவார். ராஷ்டிரிய சுயம்சேவாக் சங்கத்தின் மூன்றாம் அகில இந்திய தலைவராவார்.

தத்தாத்திரேய கிருஷ்ணாராவ் தேவ்ரஸ் - பார்வதிபாய் இணையருக்கு நாக்பூரில் பிறந்த தேவ்ரஸ், 1935இல் நாக்பூர் பல்கலைக்கழகத்தில் வழக்கறிஞர் பட்டம் பெற்றவர். துவக்க காலமுதலே ஆர் எஸ் எஸ் பிரச்சாரகராக மேற்கு வங்காளத்தில் தொண்டு செய்தவர். 1965இல் ராஷ்டிரிய சுயம்சேவாக் சங்கத்தின் பொதுச் செயலராக விளங்கியவர். கோல்வால்கரின் மறைவிற்குப் பின் ஆர் எஸ் எஸ் அமைப்பின் அகில இந்திய தலைவராக 1973 முதல் 1994 முடிய செயல்பட்டவர்.

ஆதார நூற்பட்டியல்

நூல்கள்

 
 
 
 
 
 
 
 

மேற்கோள்கள்

வெளி இணைப்புகள்

 Balasaheb Deoras from Arise Bharat
 An organizer par excellence

மராத்தியர்கள்
1915 பிறப்புகள்
1996 இறப்புகள்
இந்துத்துவம்
இந்திய அரசியல்வாதிகள்
ராஷ்டிரிய சுயம்சேவாக் சங்கத்தின் தேசியத் தலைவர்கள்
துளைவரிசை

துளைவரிசை (perforation) என்பது கடதாசி போன்ற மெல்லிய பொருட்களில் நெருக்கமாக, வரிசையாக, ஏதாவதொரு ஒழுங்கில்  இடப்படும் சிறிய துளைகளைக் குறிக்கும். பொதுவாக இதற்காக உருவாக்கப்படும் கருவிகள் மூலம் துளைகள் இடப்படுகின்றன. துளைவரிசைகள் அதன் இரண்டு பக்கங்களிலுமுள்ள பகுதிகளைத் தனித்தனியாகப் பிரிப்பதற்குப் பயன்படுகிறது. பல அஞ்சல்தலைகளைக் கொண்ட அஞ்சல்தலைத் தாள்களில் இருந்து அஞ்சல்தலைகளைத் தனித்தனியாகப் பிரித்து எடுப்பதற்குத் துளைவரிசைகள் பயன்படுத்தப்படுகின்றன.

உருவாக்கும் வழிமுறைகள்
துளைகள் ஊசிகள், அச்சு, லேசர் போன்றவற்றின் மூலம் துளைகள் இடப்படுகின்றன.

மேற்கோள்கள்

அஞ்சல்
தொழிற்துறை செயல்முறைகள்
கேளடி கண்மணி

கேளடி கண்மணி (Keladi Kannmanii) என்பது 1990ஆவது ஆண்டில் வசந்த் இயக்கத்தில் வெளியான ஒரு இந்தியத் தமிழ்த் திரைப்படமாகும். பிரபல இந்திய பின்னணிப் பாடகரான எஸ். பி. பாலசுப்ரமணியம் முதன்மை கதாப்பாத்திரத்தில் நடித்திருந்தார். ராதிகா, ரமேஷ் அரவிந்த், கீதா, விவேக் ஆகியோர் இதர முக்கிய கதாபாத்திரங்களில் நடித்திருந்தனர். வசந்த் இயக்கிய முதல் திரைப்படமான இது 200 நாட்களைக் கடந்து ஓடிய வெற்றித் திரைப்படமாகும்.

நடிகர்கள் 
 எஸ். பி. பாலசுப்ரமணியம்
 ராதிகா
 கீதா
 விவேக்
 ஜனகராஜ்
 அஞ்சு
 நீனா
 ரமேஷ் அரவிந்த்
 கவிதாலயா கிருஷ்ணன்
 பூர்ணம் விஸ்வநாதன்

தயாரிப்பு 
கே.பாலச்சந்தரிடம் உதவி இயக்குனராகப் பணியாற்றிய வசந்த் இந்த திரைப்படத்தின் வாயிலாகவே தமிழ்த் திரைப்படத்துறையில் இயக்குநராக அறிமுகமானார். இப்படத்தில் ராதிகா அழும் காட்சியே, தான் இயக்கிய முதலாவது காட்சி என்று வசந்த் கூறுகிறார்.

பெற்ற விருதுகள் 
 1990 – சிறந்த தமிழ் நடிகைக்கான பிலிம்பேர் விருது – ராதிகா
 1990 – தமிழக அரசு திரைப்பட விருதுகள் -  சிறந்த திரைப்படம்  (இரண்டாவது இடம்)
 1990 – தமிழக அரசு திரைப்பட விருதுகள் (சிறந்த பாடலாசிரியர்) – வாலி
 1990 – தமிழக அரசு திரைப்பட விருதுகள் (சிறந்த பின்னணிப் பாடகர்) – எஸ். பி. பாலசுப்ரமணியம்

பாடல்கள் 
இப்படத்திற்கு இசையமைத்தவர் இளையராஜா ஆவார்.

மேற்கோள்கள்

வெளி இணைப்புகள் 

மண்ணில் இந்த காதலின்றி பாடலும் பாடல் வரிகளும்
கற்பூர பொம்மை ஒன்று பாடலும் பாடல் வரிகளும் 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
ராதிகா நடித்த திரைப்படங்கள்
அறிமுக இயக்குநர் திரைப்படங்கள்
விவேக் நடித்த திரைப்படங்கள்
ஜனகராஜ் நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
பூர்ணம் விஸ்வநாதன் நடித்த திரைப்படங்கள்
பாரதிய மஸ்தூர் சங்கம்

பாரதிய மஸ்தூர் சங்கம் (Bharatiya Mazdoor Sangh BMS)  (மொழிபெயர்ப்பு): (இந்தியத் தொழிலாளர்கள் ஒன்றியம்), அகில இந்திய அளவிலான தொழிற்சங்களில் ஒன்றாகும். தத்தோபந்த் பாபுராவ் தெங்காடி, 23 சூலை 1955இல் பாரதிய மஸ்தூர் சங்கத்தை ஆரம்பித்தார். தற்போது 5890 தொழிலாளர் அமைப்புகள் பாரதிய தொழிலாளர்கள் ஒன்றியத்தில் இணைந்துள்ளது. 2002ஆம் ஆண்டு புள்ளி விவரப்படி 62,15,797 தொழிலாளர்கள் பாரதிய மஸ்தூர் ஒன்றியத்தில் உறுப்பினர்களாக உள்ளனர்.  
பாரதிய மஸ்தூர் சங்கம், பாரதிய ஜனதா கட்சியின் தொழிலாளர் அணியாக செயல்படுகின்றது.

பாரதிய ஜனதா கட்சியின் பிற அணிகள்
 மாணவர் அணி
 இளைஞர் அணி  
 மகளிர் அணி
 விவசாயிகள் அணி 
 சிறுபான்மையினர் அணி

மேற்கோள்கள்

வெளி இணைப்புகள்
 BMS அதிகாரப்பூர்வமான இணையதளம் 
 BMS records largest increase in membership 

தொழிற்சங்கங்கள்
இந்திய அமைப்புகள்
பாரதிய ஜனதா கட்சி
பால்ராஜ் மாதோக்

பால்ராஜ் மாதோக் (Balraj Madhok)  (இந்தி:बलराज मधोक) (பிறப்பு: 25 சனவரி 1920), 1960ஆம் ஆண்டில் பாரதிய ஜனசங்கத்தின் அகில இந்தியத் தலைவராக இருந்த மூத்த இந்திய அரசியல்வாதி ஆவார். ஆரம்பத்தில் தில்லி பல்கலைக்கழகத்தில் வரலாற்றுத் துறையில் பேராசிரியராக இருந்தவர். இந்துத்துவா கருத்தியல் கொள்கையாளர்.
 
ஜம்மு காஷ்மீர் மாநிலத்தின் பாகிஸ்தான் ஆக்கிரமிப்பு பகுதியான ஜில்ஜிட்-பால்டிஸ்தானின் ஸ்கர்டு பகுதியில் பிறந்து, இந்தியப் பிரிவினையின் போது,  ஜம்மு காஷ்மீர் இராச்சியத்தில் குடிபெயர்ந்து, 1947ல்  ஜம்மு பிரஜா பரிசத் கட்சியை நிறுவினார்.. பின்னர் அதனை  சியாமா பிரசாத் முகர்ஜி தலைமையிலான பாரதிய ஜனசங்கத்துடன் இணைத்து, அக்கட்சியின் முதல் அகில இந்தியப் பொதுச்செயலராக பணியாற்றியவர். 1966-இல் பாரதிய ஜனசங்கத்தின் அகில இந்திய தலைவராக இருக்கையில், 1967-ஆம் ஆண்டில் நடந்த நாடாளுமன்ற தேர்தலில், பாரதிய ஜனசங்கம், முதல் முறையாக இரட்டை இலக்கத்தில் 35 தொகுதிகளில் வெற்றி பெற்றது.

இரண்டாவது மற்றும் நான்காவது நாடாளுமன்றத்திற்கு, தில்லி வடக்கு மற்றும் தெற்கு தில்லி தொகுதியிலிருந்து வென்றவர்.

இந்திராகாந்தி பிரதமராக இருந்த காலத்தில், நெருக்கடி நிலையின் போது 1975-1977ஆம் ஆண்டில் 18 மாதங்கள் சிறை சென்றவர்.

அடல் பிகாரி வாஜ்பாய், லால் கிருஷ்ண அத்வானி மற்றும் நானாஜி தேஷ்முக் போன்ற தலைவர்களுடன் ஏற்பட்ட கருத்து மோதல் காரணமாக மார்ச், 1973ஆம் ஆண்டில் பாரதிய ஜனதா கட்சியிலிருந்து வெளியேறினார்.

இந்தி மொழியிலும், ஆங்கிலத்திலும் பத்துக்கும் மேற்பட்ட நூல்களை எழுதியுள்ளார்.

மறைவு
பால்ராஜ் மாதோக் தமது 96-வது வயதில் உடலநலக்குறைவால் 2 மே 2016 அன்று புதுதில்லியில் மறைந்தார்.

மேற்கோள்கள்

வெளி இணைப்புகள்
 Profile at Jana Sangh's website 

4வது மக்களவை உறுப்பினர்கள்
2ஆவது மக்களவை உறுப்பினர்கள்
1920 பிறப்புகள்
2016 இறப்புகள்
பாரதிய ஜனதா கட்சி அரசியல்வாதிகள்
ஜம்மு காஷ்மீர் மக்கள்
சீசியம் புரோமைடு

சீசியம் புரோமைடு (Caesium bromide) என்பது CsBr என்ற மூலக்கூற்று வாய்ப்பாடு கொண்ட சீசியமும் புரோமினும் சேர்ந்த வேதிச் சேர்மம் ஆகும். சீசியம் குளோரைடு வகை கனசதுர அமைப்பை ஒத்த எளிய கனசதுர படிக அமைப்பை சீசியம் புரோமைடு பெற்றிருக்கிறது. இவ்வமைப்பு Pm3m  இடக்குழு வகையையும் அணிக்கோவை மதிப்பு a = 0.42953 நா.மீ. Cs+ மற்றும்  Br−  அயனிகளுக்கு இடையில் உள்ள இடைவெளி 0.37198 நா.மீ ஆகும். எலிகளுக்கு வாய்வழியாக கொடுக்கப்பட்டால் இதனுடைய கொல்லும் அளவு 1400 மி.கி/ கி.கி என்று மதிப்பிடப்பட்டுள்ளது.

தொகுப்பு முறையில் தயாரிப்பு 
பின்வரும் வேதி வினைகள் வழியாக சீசியம் புரோமைடைத் தயாரிக்கலாம்.

நடுநிலையாக்கல் வினை 
CsOH (நீர்த்த) + HBr (நீர்த்த) → CsBr (நீர்த்த) + H2O (நீர்மம்)
Cs2(CO3) (நீர்த்த) + 2 HBr (நீர்த்த) → 2 CsBr (நீர்த்த) + H2O (நீர்மம்) + CO2 (வாயு)

•	நேரடித் தொகுப்பு வினை:

2 Cs (திண்மம்) + Br2 (வாயு) → 2 CsBr (திண்மம்)

சீசியம் உலோகம், உப்பீனிகளுடன் நேரடியாக வினைபுரியும் போது அதி தீவிரமாக வினைபுரிகிறது என்பதாலும் அதிக விலைமதிப்பு கொண்டது என்பதாலும் பெரும்பாலும் இம்முறையில் சீசியம் புரோமைடு தயாரிக்கப்படுவதில்லை.

பயன்கள் 
ஒளியியலில் சில சமயங்களில் நிறமாலை ஒளியளவியில், ஒளிக்கற்றைப் பிரிப்பானாக சீசியம் புரோமைடு பயன்படுத்தப்படுகிறது.

மேற்கோள்கள்

இவற்றையும் காணக 
 சீசியம் புளோரைடு

வெளி இணைப்புகள் 

 MSDS at Oxford University 
 Caesium bromide at webelements.com
 IR transmission spectrum 

புரோமைடுகள்
உலோக ஆலைடுகள்
சீசியம் சேர்மங்கள்
சீசியம் குளோரைடு படிகக் கட்டமைப்பு